షియోపూర్

షియోపూర్ మధ్య భారతదేశంలోని మధ్యప్రదేశ్ రాష్ట్రంలోని ఒక నగరం. ఇది షియోపూర్ జిల్లా పరిపాలనా ప్రధాన కార్యాలయం. షియోపూర్ నుండి గ్వాలియరుకు న్యారో గేజ్ రైలు మార్గం ఉంది. ఈ పట్టణం సాంప్రదాయకంగా చెక్క బొమ్మలకు ప్రసిద్ధి చెందింది. చంబల్ నది పట్టణం నుండి 25 కి.మీ. దూరంలో ప్రవహిస్తోంది.

 రవాణా 

 షియోపూర్‌కు సమీప విమానాశ్రయం గ్వాలియర్.
 రైల్ షియోపూర్ కలాన్ రైల్వే స్టేషను గ్వాలియర్ లైట్ రైల్వేలో భాగంగా ఉండేది.  ఇప్పుడు ఇది సెంట్రల్ రైల్వేలో భాగం. 610 మిమీ గేజితో ఉండే 200 కి.మీ. ఈ మార్గాన్ని  మొదట గ్వాలియర్ మహారాజా నిర్మించాడు. ఈ మార్గ నిర్మాణం 1909 లో షియోపూర్ వరకు పూర్తైంది. ఈ రైలు మార్గాన్ని ప్రపంచ వారసత్వ ప్రదేశంగా భారత ప్రభుత్వం ప్రతిపాదించింది.
 రోడ్డు మార్గం: షియోపూర్ నుండి గ్వాలియర్, మోరెనా, సవాయి మాధోపూర్, శివపురి, బారన్, కోట, భోపాల్ లకు బస్సులు నడుస్తాయి. షియోపూర్ గ్వాలియర్ నుండి 210 కి.మీ, మొరేనా నుండి 180 కి.మీ, కోట నుండి 110 కి.మీ., సవాయి మధోపూర్ నుండి 60 కి.మీ. దూరంలో ఉంది.

 భౌగోళికం 
షియోపూర్  వద్ద,Falling Rain Genomics, Inc - Sheopur సముద్ర మట్టం నుండి 229 మీటర్ల ఎత్తున ఉంది.

 శీతోష్ణస్థితి 
ఈ ప్రాంతంలో సగటు వర్షపాతం సంవత్సరానికి 750 మి.మీ. గరిష్ట ఉష్ణోగ్రత 49 డిగ్రీల సెల్సియస్, కనిష్ట ఉష్ణోగ్రత 2 డిగ్రీల సెల్సియస్ ఉంటాయి.

 జనాభా 
2001 భారత జనగణన ప్రకారం, షియోపూర్ జనాభా 1,05,026. జనాభాలో పురుషులు 53%, స్త్రీలు 47%. షియోపూర్ సగటు అక్షరాస్యత 72%. ఇది జాతీయ సగటు 76% కన్నా తక్కువ: పురుషుల అక్షరాస్యత 76%, స్త్రీల అక్షరాస్యత 56%. షియోపూర్‌ జనాభాలో 17% మంది 6 సంవత్సరాల కంటే తక్కువ వయస్సు గలవారు.
 విద్యాసంస్థలు 
 ప్రభుత్వ మాధవరావు సింధియా పి. జి. కళాశాల
 ఆదర్శ్ మహావిద్యాలయ
 షియోపూర్ ఇన్స్టిట్యూట్ ఆఫ్ ప్రొఫెషనల్ స్టడీస్
 శ్రీ గణేష్ మహావిద్యాలయ విజయపూర్
 వినాయక్ కళాశాల
 శ్రీ రామ్ ఇన్స్టిట్యూట్ (కళాశాల షియోపూర్) 
 ప్రభుత్వ పాలిటెక్నిక్ కళాశాల షియోపూర్
 ప్రభుత్వ పి. జి. కళాశాల షియోపూర్
 ప్రభుత్వ ఆదర్శ్ బాలికల కళాశాల షియోపూర్
 జవహర్ నవోదయ విద్యాలయ
 కేంద్రీయ విద్యాలయ
 సెయింట్ పియస్ స్కూల్
 ఆధునిక కాన్వెంట్ పాఠశాల
 రాజీవ్ గాంధీ మెమోరియల్ బోర్డింగ్ స్కూల్

 మూలాలు 

వర్గం:Coordinates on Wikidata
వర్గం:మధ్య ప్రదేశ్ నగరాలు పట్టణాలు